《谢惠佛指柑用前韵》
明代·黄衷

南枝还爱向阳方，抱瓮宁辞引小塘。渴梦顿回虚阁静，澄心真小绀园芳。

洞庭皇橘空多本，金谷珊瑚谩几章。嘉实明年应可咏，锦囊来共踏清霜。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。